Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: Alkotmányt módosító 1989. évi XXXI. törvény megalkotásakor az Alkotmányban rögzített tartalommal foglaltak
Paragraph Index: 2348

(1) bekezdés] határozza meg, szabályokat tartalmaz a rendes ülésszak és ezen belül a rendes ülés összehívásának jogára [22. § (2) bekezdés], a rendkívüli ülésszak vagy a rendkívüli ülés kötelező összehívására [22. § (3), (5) bekezdés], meghatározott kivételes esetben pedig folyamatos ülésezést ír elő [19/C. § (3) bekezdés]. Az Alkotmány a rendes ülésezésre kötelező rendelkezést nem tartalmaz, de közvetetten sem szab meg az Országgyűlés számára valamilyen előre meghatározott rögzített ülésezési rendet. Az ülésezés rendjének kialakítására az Országgyűlést jogosítja fel a Házszabály megalkotására adott felhatalmazásban [24. § (4) bekezdés]. Az Alkotmánybíróság az indítvány keretében azt vizsgálhatja, hogy a felhatalmazásra alkotott szabályozás hiányos-e, illetőleg a hiányosság akadályozza-e az Országgyűlést az alkotmányos feladatai ellátásában. A minősített (kétharmados) szavazattöbbséggel elfogadott Házszabály tartalmazza azokat a döntési jogosultságokat és ezek eljárási szabályait, amelyek az Országgyűlés ülésszakonkénti és a heti munkarendjére, az ülések napirendjére, időtartamára, a felszólalási időkeretek meghatározására vonatkoznak [Házszabály 23. § (1) bekezdés

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes